Българка на корицата на холивудско списание
Делка Ненкова извървява нелекия път от родния Пловдив до Холивуд. Сега тя се появи на корицата на седмичното списание, което е предназначено основно за млада аудитория и има читатели в 64 страни, а слоганът на изданието е "Няма клюки, само развлечение".Вижте снимки на Делка &gt;&gt;В момента българката е актриса, като последният филм по екраните с нея е биографичният "Delka: Stand-Up Tall or Fall" ("Делка: С високо вдигната глава"). Сюжетът разказва истинската история на младата българка, която напуска родината, за да търси щастието си. Делка изпълнява всички циркови номера във филма сама, без дубльор."Исках да се докажа с този филм, че той може да е интересен, дори когато главната актриса е с акцент", каза българката пред "24 часа"."Не е достатъчно да си просто красив и да се усмихваш", казва Делка пред BIT, според която е важно първо да помогнеш сам на себе си. Именно затова тя решава да направи и филма по своята история.Участвала е в "Железният човек 2", a тази година се очаква да излезе "My Grandpa the Assassin" ("Дядо ми - убиецът"). Ненкова изигра и племенницата на Ванга в руския сериал, който се радваше на голям зрителски интерес не само в Русия.Тя е бивша републиканска шампионка по художествена гимнастика, а докато е студентка в НСА обикаля цяла Норвегия с балет "Веда", където се изявява като актриса и танцьорка. Делка е циркова актриса, като дефилира с цирк "Европа" в Израел и други страни. Нейна запазена марка са атрактивни и опасни номера.Когато Делка се озовава в Холивуд, изобщо не говори английски. Но със сериозни усилия, тя овладява езика за около половин година и започва да учи в различни актьорски школи. Биографичният ѝ филм може да бъде гледан със субтитри в iTunes.